“કોઈ મિ. શર્મા કરીને છે, મીરાંનગરનાં સેક્રેટરી અને મહેતા સાહેબના મિત્ર, તેમણે મહેતા સાહેબને સવારે છ ની આસપાસ ફોન કરેલો હું પોણા સાતે આવ્યો ત્યાર પછી થોડી જ વારમાં મહેતા સાહેબનો ફોન આવ્યો. કતારગામ પોલીસ સ્ટેશનનાં સબ ઈન્સ્પેક્ટર ખન્નાને પોલીસ બંદોબસ્ત માટે મોકલી આપ્યા છે, એવું કહેતાં હતાં. ફિંગરપ્રિન્ટ ઍક્સપર્ટ સ્થળ ઉપર પહોંચી ગયા છે. હાઈ સોસાયટી એરિયા છે, આપણા પાણી પૂરવઠા મંત્રી મધુસુદનભાઈનો એરિયા છે. તેમણે આપ જ આ કેસ હાથમાં લો એવું કશું સાહેબને કહ્યું છે. સોનીએ કમિશનર સાહેબ સાથે થયેલી વાતચીતની હકીકત જણાવતાં ક્હ્યું.